নোট বাতিলের ধাক্কায় চরম দুর্ভোগে কলকাতায় আসা বিদেশি পর্যটকরা। কেউ এসেছেন চিকিত্‍সা করাতে, কেউ মেয়ের বিয়ের শপিং করতে। ৫০০,১০০০-এর নোট বাতিলের ধাক্কায় রাতারাতি অচল পকেটে থাকা পাঁচশোর বান্ডিল। কী করবেন, কোথায় যাবেন বুঝেই উঠতে পারছেন না।
 ওয়েব ডেস্ক: নোট বাতিলের ধাক্কায় চরম দুর্ভোগে কলকাতায় আসা বিদেশি পর্যটকরা। কেউ এসেছেন চিকিত্‍সা করাতে, কেউ মেয়ের বিয়ের শপিং করতে। ৫০০,১০০০-এর নোট বাতিলের ধাক্কায় রাতারাতি অচল পকেটে থাকা পাঁচশোর বান্ডিল। কী করবেন, কোথায় যাবেন বুঝেই উঠতে পারছেন না। শুধু এঁরা দুজন নন। নোট বাতিলের ধাক্কায় সদর স্ট্রিটে এমনই চিন্তিত মুখের ভিড়। এদের অনেকেই এসেছেন বাংলাদেশ থেকে চিকিত্সা করাতে। ওপার বাংলা থেকে মেয়ের বিয়ের জন্য শপিং করতে এসে এভাবে হয়রান হতে হবে স্বপ্নেও ভাবেননি। একই হাল নেপাল কিংবা সূদূর ফ্রান্স থেকে আসা পর্যটকদের। মঙ্গলবারও যে কাউন্টারে স্বছন্দে ৫০০, ১০০০-এর চেঞ্জ মিলেছে, এখন সেখানেই নো এক্সচেঞ্জ বোর্ড। খুচরো মিলছে না। গোদের ওপর বিষফোঁড়া, বন্ধ ব্যাঙ্ক।দিশেহারা বাংলাদেশ, নেপাল, ভূটান থেকে আসা মানুষগুলো। কলকাতায় বেড়াতে এবার হয়রানির স্মৃতিই সঙ্গী এই মানুষগুলোর।